7. ΒΑΣΙΛΙΚΟΝ ΔΙΑΤΑΓΜΑ της 3 Ιουλ./7 Αυγ. 1950 Περί επεκτάσεως της περί Εργατικής Εστίας Νομοθεσίας εις Δωδεκάνησον. Έχοντες υπ' όψει τας διατάξεις του Νόμ. ΔΡΑΔ' "περί διοικήσεως των στρατιωτικώς κατεχομένων χωρών" ως αύται ετροποποιήθησαν και συνεπληρώθησαν μεταγενεστέρως υπό των διατάξεων των άρθρ. 9 και 10 του Ν.Δ. υπ' αριθ. 218/1947 "περί τροποποιήσεως και συμπληρώσεως του Νόμ. ΔΡΑΔ' του 1913, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-Η εν ισχύι Νομοθεσία "περί Εργατικής Εστίας" επεκτείνεται καθ' άπασαν την Δωδεκάνησον. Η καταβολή των υπέρ της Εργατικής Εστίας εργοδοτικών εισφορών, άρχεται από της 1ης Ιαν. 1951. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.  